...Ահա մեծ հայի արձանը` իր տան առջև: Վրձնակալը ձեռքին հանճարեղ հայը նայում է ծովի հեռուները և կարծես պատրաստվում է արարել իր հերթական հանճարեղ կտավը... Տունը կառուցել է ինքը` Հովհաննես Այվազովսկին, այն ժամանակ, երբ ավարտելով Պետերբուրգի գեղարվեստի ակադեմիան, որոշել էր մեկընդմիշտ բնակություն հաստատել, ինչպես ինքն է ասել` «իր սրտին այնքան մտերմիկ Թեոդոսիայում»: Կառուցվել է իր իսկ նախագծով, և իզուր չէ, որ ամբողջ շենքն իր վրա կրում է 19-րդ դարի հայ ճարտարապետության կնիքը: